د ډېسېمبر پر اتمه د ملګرو ملتونو په راپور کې راغلي دي چې په افغانستان کې د شري او د ماشومانو د خوارځواکۍ په ګډون د میندو او ماشومانو د درملنې وړ ناروغۍ، شدید اسهالات، ډېنګي، کانګو او د ملاریا تبې د هغه هېواد روغتیايي څانګه ننګوي۔

د کډوالو ادارې راپور په افغانستان کې د روغتیايي ښځینه متخصصینو، نرسانو، او قابله ګانو پر کمښت هم اندېښنه ښوولې ده۔

دا په داسې حال کې ده چې یوه اونۍ وړاندې د طالبانو حکومت په ټولو طبي ادارو کې د نجونو پر زدکړو بندیز ولګاوه۔

ملګرو ملتونو خبرداری ورکړ چې دا ډول بندیزونه او محدودیتونه به د افغانستان پر روغتیايي نظام اوږد مهاله ناوړه اغېزې ولري